32. ΑΠΟΦΑΣΙΣ ΥΠΟΥΡΓΟΥ ΕΘΝ .ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Άριθ. 67971 της 24 Ιουν./12 Σεπτ. 1966 (ΦΕΚ Β' 568) Περί καθορισμού διαδικασίας δια την απόκτησιν διδακτορικού διπλώματος Ανωτάτης Γεωπονικής Σχολής Αθηνών. Έχοντες υπ’ όψιν:1)την παρ. 5 της υπ’ αριθ. 107/1962 πράξεως του Υπουργικού Συμβουλίου κυρωθείσης δια του Ν.Δ. 4263/62 και 2)την πρότασιν της Συνελεύσεως των καθηγητών της Ανωτάτης Γεωπονικής Σχολής Αθηνών, την διατυπωθείσαν κατά την συνεδρίαν αυτής της 4.5.1966, αποφασίζομεν: Όπως δια την αναγόρευσιν διδάκτορος υπό της Ανωτάτης Γεωπονικής Σχολής Αθηνών ακολουθείται η κατωτέρω διαδικασία αντί της διαγραφομένης υπό των άρθρ. 33 έως 38 του από 5.9.1944 Β.Δ/τος «περί σπουδών, εγγραφών, εξετάσεων κλπ. φοιτητών της Ανώτατης Γεωπονικής Σχολής Αθηνών». Άρθρ.1.-Δύναται να αναγορευθή υπό της Ανωτάτης Γεωπονικής Σχολής Αθηνών διδάκτωρ Γεωπονικών Επιστημών ο κεκτημένος πτυχίον αυτής ή του Γεωπονικού Τμήματος της Γεωπονικής και Δασολογικής Σχολής του Πανεπιστημίου Θεσσαλονίκης, ως και ισοτίμων Γεωπονικών Σχολών της ημεδαπής ή αλλοδαπής. Άρθρ.2.-1.Ο επιθυμών να αναγορευθή διδάκτωρ υποβάλλει εις την Σχολήν αίτησιν αναφέρων τον κλάδον, εις ον προτίθεται να εργασθή ίνα παρουσιάση σχετικήν διατριβήν, ως και τας ξένας γλώσσας τας οποίας γνωρίζει. 2.Η αίτησις αυτή παραπέμπεται υπό της Συνελεύσεως των καθηγητών της Σχολής εις τον αρμόδιον τακτικόν ή έκτακτον καθηγητήν, όστις και εισηγείται εις την Σχολήν, αναλόγως των υπαρχουσών δυνατοτήτων, την κατ’ αρχήν αποδοχήν ή μη της αιτήσεως και εν καταφατική περιπτώσει καθορίζει εις τον υποψήφιον τον τομέα της ερευνητικής εργασίας. 3.Ο αρμόδιος καθηγητής, αφ’ ης ορίσει τον εν λόγω τομέα παρακολουθεί την εκτέλεσιν της ερευνητικής εργασίας και τα σχετικά πειράματα του υποψηφίου είτε εις τα Εργαστήρια, φροντιστήρια και εγκαταστάσεις της Σχολής, είτε εις έτερον ανεγνωρισμένου κύρους εργαστήριον ή ίδρυμα κατόπιν προγενεστέρας συνεννοήσεως μετά της διοικήσεως του Ιδρύματος. Η διάρκεια της εργασίας ταύτης του υποψηφίου δεν δύναται να είναι μικροτέρα των δύο ετών. 4.Ο αρμόδιος καθηγητής, όταν κρίνη ότι η εκτελουμένη εργασία έφθασεν εις ικανοποιητικόν βαθμόν πληρότητος, εγκρίνει την υπό του υποψηφίου σύνταξιν της σχετικής διατριβής. 5.Μετά την έγκρισιν του αρμοδίου καθηγητού, ήτις γνωστοποιείται εγγράφως εις την Σχολήν, ο υποψήφιος υποβάλλει την μελέτην αυτού δακτυλογραφημένην εις τόσα αντίτυπα όσον το σύνολον των τακτικών και εκτάκτων καθηγητών της Σχολής. 6.Εις την διατριβήν δέον απαραιτήτως να μνημονεύωνται αι βιβλιογραφικαί πηγαί, των οποίων έκαμε χρήσιν ο υποψήφιος. 7.Τα κατατιθέμενα αντίτυπα της διατριβής διανέμονται εις τους τακτικούς και εκτάκτους καθηγητάς της Σχολής εντός δέκα ημερών υπό της καταθέσεως αυτών. Άρθρ.3.-1.Εντός μηνός από της καταθέσεως της διατριβής καλείται ο υποψήφιος εις γραπτήν ή προφορικήν εξέτασιν εις το μάθημα, εις ο αναφέρεται η διατριβή αυτού, ως και τα συγγενέστερα προς τούτο μαθήματα τα όποια ορίζονται εκάστοτε αναλόγως του τομέως του θέματος, υπό της Συνελεύσεως των καθηγητών της Σχολής. Η εν λόγω εξέτασις διενεργείται υπό του αρμοδίου εισηγητού και των οικείων καθηγητών των ορισθέντων μαθημάτων, κεχωρισμένως δι’ έκαστον μάθημα. 2.Εάν τα αποτελέσματα της εν λόγω εξετάσεως δεν είναι ικανοποιητικά εις εν ή περισσότερα μαθήματα ο υποψήφιος καλείται να υποστή νέαν εξέτασιν εις τα μαθήματα ταύτα. (Αντί της σελ. 290,05 Σελ. 290,05(α) Γεωπονικό Πανεπιστήμιο Αθηνών 16.Γ.α.31-32 3.Εν συνεχεία και εφ’ όσον κρίνεται απαραίτητον, ο υποψήφιος εξετάζεται υπό επιτροπής καθηγητών εις τας υπ’ αυτού αναφερθείσας ξένας γλώσσας ίνα κριθή η επάρκεια των γνώσεών του όσον αφορά εις την χρησιμοποίησιν της βιβλιογραφίας. 4.Εντός τριών μηνών από της επιτυχούς δοκιμασίας του υποψηφίου, περί ης αι παρ.1, 2 και 3 του παρόντος, ο παρακολουθήσας την εργασίαν καθηγητής υποβάλλει, ως αρμόδιος εισηγητής, γραπτήν έκθεσιν επί της αξίας της διατριβής ως προς την πρωτοτυπίαν αυτής, την ποιότητα και τον τρόπον αναπτύξεως και ιδιαιτέρως ως προς τα σημεία καθ’ α προάγεται η επιστήμη. Η έκθεσις αύτη πολυγραφουμένη διανέμεται εις τους καθηγητάς της Σχολής εντός μηνός από της καταθέσεως αυτής. Άρθρ.4.-1.Εντός μηνός από της διανομής της εκθέσεως η Συνέλευσις των καθηγητών της Σχολής αποφαίνεται περί της εγκρίσεως της διατριβής, ως και περί των ενδεχομένως, επενεκτέων διορθώσεων και άλλων βελτιώσεων. 2.Εάν η εισήγησις είχεν ανατεθή εις έκτακτον καθηγητήν, καλούμενος παρίσταται και ούτος εις την συνεδρίαν και μετέχει των σχετικών συζητήσεων. 3.Η απόφασις της Σχολής δύναται, να αναβληθή, μέχρις ου ο υποψήφιος προβή εις τας υπό της Σχολής υποδεικνυομένας διορθώσεις της διατριβής. Άρθρ.5.-1.Εγκριθείσης της διατριβής ο υποψήφιος προβαίνει εις την εκτύπωσιν αυτής και παραδίδει εκατόν αντίτυπα εις την Γραμματείαν η οποία και διανέμει ταύτα εις τας διαφόρους βιβλιοθήκας και επιστημονικά ιδρύματα. 2.Εν τω εξωφύλλω της διατριβής δέον να αναγράφηται επί μεν της πρώτης σελίδος η φράσις «Διατριβή επί διδακτορία, υποβληθείσα εις την Ανωτάτην Γεωπονικήν Σχολήν Αθηνών» επί δε της δευτέρας σελίδος το όνομα του καθηγητού-εισηγητού, το εργαστήριον εις ο εγένετο η εργασία και η ημερομηνία εγκρίσεως της διατριβής υπό της Σχολής. Άρθρ.6.-1.Κατά την πρώτην, μετά πάροδον μηνός από της καταθέσεως της εκτυπωθείσης διατριβής, Συνεδρίαν της Συνελεύσεως των καθηγητών της Σχολής, καλείται ο υποψήφιος εις δημοσίαν δοκιμασίαν, καθ’ ην καλουμένων και των εκτάκτων καθηγητών, αναπτύσσει εντός του υπό της Συνελεύσεως οριζομένου χρόνου το περιεχόμενον της διατριβής μεθ’ ο επακολουθεί συζήτησις μετά των καθηγητών της Σχολής. Η συζήτησις αύτη δεν δύναται να διαρκέσει πέραν της ώρας. Σελ. 290,06(α) 2.Εάν εντός τριών μηνών από της δημοσιεύσεως της παρούσης αποφάσεως κατατεθούν εις την Σχολήν υπεύθυνοι δηλώσεις καθηγητών αυτής περί παρακολουθήσεως εκτελουμένης ήδη εργασίας τουλάχιστον από έτους επί εγκριθέντος υπ’ αυτών των ιδίων θέματος, αι εργασίαι αύται, υποβαλλόμεναι εν καιρώ κρίνονται μεν κατά τας διατάξεις της παρούσης, δεν υπόκεινται όμως εις την υποχρέωσιν της υποβολής της αρχικής αιτήσεως και της παρόδου του ελαχίστου της διετίας. Άρθρ.7.-Κατά τα λοιπά εφαρμόζονται αι περί διδακτορικού διπλώματος διατάξεις των άρθρ. 39 και επέκεινα του από 5.9.1955 Β.Δ/τος. 